1997R0936 — LV — 13.03.2006 — 007.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







(*) Šis tiesību akts nekad nav publicēts latviešu valodā.









▼B

KOMISIJAS REGULA (EK) Nr. 936/97

(1997. gada 27. maijs),

ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas ietvertas sarakstā CXL, kurš sastādīts atbilstīgi GATT XXIV.6 sarunu slēdzienam ( 1 ), un jo īpaši tās 1. panta 1. punktu, tā kā atbilstīgi Lauksaimniecības nolīgumam, kas noslēgts daudzpusējo tirdzniecības sarunu Urugvajas raundā, Kopiena ir apņēmusies atvērt tarifu kvotas augstas kvalitātes liellopu gaļai un saldētai bifeļu gaļai, kas ir noteiktas attiecīgi 58 100 tonnas un 2 250 tonnas gadā; tā kā šīs kvotas būtu jāatver uz vairākiem gadiem un būtu jāpieņem sīki izstrādāti noteikumi to piemērošanai 12 mēnešu laika periodiem, sākot ar 1. jūliju; tā kā trešās eksportējas valstis ir apņēmušās izsniegt autentiskuma sertifikātus, kas garantē produkta izcelsmi; tā kā būtu jānosaka sertifikātu forma un izkārtojums, kā arī to lietošanas kārtība; tā kā autentiskuma sertifikāti būtu jāizsniedz trešo valstu iestādēm, kuras spēj nodrošināt visas vajadzīgās garantijas saistībā ar attiecīgās kārtības pareizu piemērošanu; tā kā attiecīgo kvotu var pārvaldīt, izmantojot importa licences; tā kā tādēļ būtu jāizstrādā noteikumi par pieteikumu iesniegšanu un par informāciju, kas jānorāda pieteikumos un licencēs, ja vajadzīgs, pieļaujot atkāpes no zināmiem noteikumiem Komisijas 1998. gada 16. novembra Regulā (EEK) Nr. 3719/88, kas nosaka kopējus sīki izstrādātus noteikumus attiecībā uz importa un eksporta atļauju un iepriekš noteiktas kompensācijas vai maksājuma sertifikātu sistēmas piemērošanu lauksaimniecības produktiem ( 2 ), kurā jaunākie grozījumi izdarīti ar Regulu (EK) Nr. 2350/96 ( 3 ), kā arī Komisijas 1995. gada 26. jūnija Regulā (EK) Nr. 1445/95 par pieteikšanās noteikumiem importa un eksporta licenču saņemšanai liellopa gaļas un teļa gaļas nozarē un par Regulas (EEK) Nr. 2377/80 ( 4 ) anulēšanu, kurā jaunākie grozījumi izdarīti ar Regulu (EK) Nr. 266/97 ( 5 ); tā kā, lai nodrošinātu pareizu gaļas produktu importa pārvaldību, būtu jāparedz, ja vajadzīgs, ka importa licences izsniedz tikai tad, ja ir pārbaudīti jo īpaši ieraksti autentiskuma sertifikātos; tā kā pieredze rāda, ka importētāji ne vienmēr informē importa licences izsniegušās kompetentās iestādes par atbilstīgi attiecīgajai kvotai ieviestās liellopu gaļas daudzumu un izcelsmi; tā kā šī informācija ir svarīga, lai novērtētu tirgus situāciju; tā kā tādēļ būtu jāievieš nodrošinājums, lai nodrošinātu to, ka importētāji pakļaujas šai prasībai; tā kā būtu jāparedz tas, ka dalībvalstis nosūta informāciju par šo importu; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU.







1. pants

1. Ar šo uz vairākiem gadiem laika periodam no 1. jūlija līdz nākošā gada 30. jūnijam, turpmāk tekstā “importa gadam”, tiek atvērtas šādas tarifu kvotas:

— ►M13 60 250 tonnas ◄ attiecībā uz augstas kvalitātes svaigu, atdzesētu vai saldētu liellopu gaļu, kas atbilst KN kodiem 0201 un 0202, kā arī produktiem, kas atbilst KN kodiem 0206 10 95 un 0206 29 91. Šīs kvotas sērijas Nr. 09.4002,

— 2 250 tonnas attiecībā uz saldētu bifeļa gaļu bez kauliem, kas atbilst KN kodam 0202 30 90 un kas ir izteiktas gaļas bez kauliem svarā. Šīs kvotas sērijas Nr. 09.4001. — Minētās kvotas piešķiršanā 100 kg gaļas ar kauliem ir līdzvērtīgi 77 kg gaļas bez kauliem.

▼M13

Tarifu kvotu kopējais apjoms 2005./2006. importa gadā tomēr ir 59 675 tonnas.

▼B

2. Šajā regulā “saldēta gaļa” ir gaļa, kuras iekšējā temperatūra ir — 12 °C vai zemāka, to ievedot Kopienas muitas teritorijā.

3. Procentuālais (ad valorem) nodoklis atbilstīgi 1. punktā minētajām kvotām ir 20 %.

2. pants

Tarifu kvotu svaigai, atdzesētai un saldētai liellopu gaļai, kas paredzēta 1. panta 1. punktā, sadala šādi:

a) 28 000 tonnas attiecībā uz gaļu bez kauliem, kas atbilst KN kodiem 0201 30 un 0206 10 95 un šādai definīcijai: “Īpašas vai labas kvalitātes liellopa gaļas izcirtņi, kas iegūti no tikai ganībās ganītiem 22 līdz 24 mēnešus veciem dzīvniekiem, kam ir divi pastāvīgi priekšējie zobi un kaušanas dzīvsvars nepārsniedz 460 kilogramus; tie ir īpaši izcirtņi kartona kārbā (“special boxed beef”), uz kuriem var būt burti “sc” (special cuts, īpaši izcirtņi)” . Attiecībā uz 2002./2003. importa gadu tarifu kvota tomēr ir 38 000 tonnus, no kurām 10 000 tonnu, kas izteiktas produkta svarā, atbilst KN kodiem 0201 30 00, 0202 30 90, 0206 10 95 un 0206 29 91;

b) ►M13 7 150 tonnas ◄ pēc produkta svara attiecībā uz gaļu, kas atbilst KN kodiem 0201 20 90, 0201 30, 0202 20 90, 0202 30, 0206 10 95 un 0206 29 91 un šādai definīcijai: ▼M13 Atlasītus teles vai vērša liemeņu izcirtņus, kas klasificēti kādā no šīm kategorijām “Y”, “YS”, “YG”, “YGS”, “YP” un “YPS”, kā to nosaka Austrālijas AUS-MEAT. Liellopu gaļas krāsa atbilst AUS-MEAT gaļas krāsas references standartam no 1 B līdz 4, tauku krāsa atbilst AUS-MEAT tauku krāsas references standartam 0 līdz 4 un tauku slāņa biezums (mēra pēc 8. pozīcijas līmeņa) AUS-MEAT tauku klasei no 2 līdz 5. Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam ( 6 ). Informācijai uz etiķetes var pievienot norādi “augstākā labuma liellopu gaļa”. 2005./2006. importa gadā tarifa kvota tomēr ir 7 075 tonnas produkta svara gaļai, kas atbilst KN kodiem, kas minēti pirmajā apakšpunktā un atbilst otrajā, trešajā un ceturtajā apakšpunktā minētajām prasībām ▼B ;

c) 6 300 tonnas attiecībā uz gaļu bez kauliem, kas atbilst KN kodiem 0201 30, 0202 30 90, 0206 10 95 un 0206 29 91 un šādai definīcijai: “Īpašas vai labas kvalitātes liellopu gaļas izcirtņi, kas iegūti no tikai ganībās ganītiem dzīvniekiem, kuru kaušanas dzīvsvars nepārsniedz 460 kilogramus; tie ir īpaši izcirtņi kartona kārbā “special boxed beef”. Uz šiem izcirtņiem var būt burti “sc” (special cuts, īpaši izcirtņi)” ;

d) 5 000 tonnas attiecībā uz gaļu bez kauliem, kas atbilst KN kodiem 0201 30, 0202 30 90, 0206 10 95 un 0206 29 91 un šādai definīcijai: “Liellopa gaļas izcirtņi no jauniem vēršiem (novilhos) vai telēm (novilhas) vecumā no 20 līdz 24 mēnešiem, kas ir ganītas tikai ganībās, ir zaudējušas priekšējos centrālos piena zobus, bet kam nav vairāk kā četri pastāvīgi priekšējie zobi, kas ir nobriedušas un kas atbilst šādām liellopu kautķermeņa klasifikācijas prasībām: gaļa no B vai R klases taisni izliektiem liemeņiem, kuru tauku kārtas klase ir 2 vai 3; izcirtņi ar burtiem “sc” vai uzlīmi “sc” (special cuts, īpaši izcirtņi) kā augstas kvalitātes zīmi liekami kartona kastēs ar uzrakstu “high quality beef” (“augstas kvalitātes liellopu gaļa”)” ;

e) ►M12 1 300 tonnas ◄ pēc produkta svara attiecībā uz gaļu, kas atbilst KN kodiem 0201 20 90, 0201 30, 0202 20 90, 0202 30, 0206 10 95 un 0206 29 91 un šādai definīcijai: “Atdzesētas vai saldētas liellopu gaļas izvēlēti izcirtņi no tikai ganībās ganītiem dzīvniekiem, kam nav vairāk kā četri pastāvīgi priekšējie zobi un kautķermeņa svars nepārsniedz 325 kilogramus, un gaļa ir gaišā un vienādā krāsā ar pienācīgu, bet ne pārliecīgu, tauku klājumu. Visi izcirtņi ir iesaiņoti vakuumā, un tos apzīmē ar nosaukumu “high-quality beef” (“augstas kvalitātes liellopu gaļa”)” . 2005./2006. importa gadā tarifa kvota tomēr ir 800 tonnas produkta svara gaļai, kas atbilst KN kodiem un aprakstam, kas minēti pirmajā un otrajā apakšpunktā;

▼M8

f) 11 500 tonnu pēc produkta svara attiecībā uz gaļu, kas atbilst KN kodiem 0201, 0202, 0206 10 95 un 0206 29 91, kura atbilst šādai definīcijai:“Kautķermeņi vai izcirtņi no liellopiem, kuru vecums nepārsniedz 30 mēnešus un kas 100 vai vairāk dienu ir saņēmuši barību, kurā ir sabalansētas uzturvielas un kam ir augsta enerģētiskā vērtība, un kura sastāv no vismaz 70 % graudu, un kuras kopējais svars dienā ir vismaz 20 mārciņu. Liellopu gaļa, kas ir novērtēta kā “choice”; vai “prime” saskaņā ar USDA (Amerikas Savienoto Valstu Lauksaimniecības departaments) standartiem automātiski atbilst iepriekšminētajai definīcijai. Gaļa, kas ir iekļauta kategorijās “Canada A”, “Canada AA”, “Canada AAA”, “Canada Choice” un “Canada Prime”, “A1”, “A2” un “A3” saskaņā ar Kanādas valdības Kanādas Pārtikas inspekcijas aģentūras standartiem atbilst šai definīcijai”;

▼M8

g) 1 000 tonnu atkaulotas gaļas, kura atbilst KN kodiem 0201 30 00 un 0202 30 90 un kura atbilst šādai definīcijai: “Fileja (lomito), jostas gabals un/vai starpribu gabals (antrekots) (lomo), astes gabals (rabadilla), šķinķa gabals (carnaza negra), kas iegūts no selekcionētiem krustotiem dzīvniekiem, kuros ir mazāk par 50 % zebu sugas šķirnes un kuri ir baroti tikai ar ganību zāli vai ar sienu. Nokautie dzīvnieki ir vērši vai teles, kuri ietilpst V kategorijā atbilstoši VACUNO liemeņu klasifikācijas sistēmai un kuru kautķermeņu svars nepārsniedz 260 kg. Izcirtņiem jābūt marķētiem atbilstoši 13. panta noteikumiem Eiropas Parlamenta un Padomes 2000. gada 17. jūlija Regulā (EK) Nr. 1760/2000, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 ( 7 ). Informācijai uz etiķetes var pievienot norādi “augstākā labuma liellopu gaļa”

▼B

3. pants

1. Laižot brīvā apgrozībā 2. panta f) daļā noteiktos importētos daudzumus, jāuzrāda:

— importa licence, kas izsniegta saskaņā ar 4. un 5. pantu, un

— autentiskuma sertifikāts, kas izsniegts saskaņā ar 6. pantu.

2. Importa licences, kas minētas 1. punktā, izsniedz par katru mēnesi. Daudzums, kas pieejams katra importa gada katrā mēnesī, atbilst vienai divpadsmitajai daļai no 2. panta f) daļā noteiktā kopējā daudzuma, pieskaitot daudzumus, kas atlikuši no iepriekšējiem mēnešiem, kā minēts 5. panta 3. punktā.

4. pants

Lai iegūtu 3. pantā minētās importa licences:

a) pieteikuma iesniedzējiem ir jābūt fiziskām vai juridiskām personām, kuras pieteikuma iesniegšanas brīdī vismaz 12 mēnešus ir nodarbojušās ar liellopa un teļa gaļas tirdzniecību starp dalībvalstīm vai ar trešām valstīm un kuras saistībā ar pievienotās vērtības nodokli ir reģistrētas kādā dalībvalstī;

b) iesniegtie pieteikumi var aptvert kopējo daudzumu, kurš nepārsniedz to, kas ir pieejams pieteikuma iesniegšanas mēnesī;

c) licenču pieteikumu un licenču 8. ailē ir jānorāda izcelsmes valsts; licences ietver saistības importēt no norādītās valsts;

▼M11

d) licenču pieteikumu un licenču 20. punktā ir viens no šādiem ierakstiem: — Carne de vacuno de alta calidad [Reglamento (CE) no 936/97] — Vysoce jakostní hovězí/telecí maso (nařízení (ES) č. 936/97) — Oksekød af høj kvalitet (forordning (EF) nr. 936/97) — Qualitätsrindfleisch (Verordnung (EG) Nr. 936/97) — Kõrgekvaliteediline veiseliha/vasikaliha (määrus (EÜ) nr 936/97) — Βόειο κρέας εκλεκτής ποιότητας [κανονισμός (ΕΚ) αριθ. 936/97] — High-quality beef/veal (Regulation (EC) No 936/97) — Viande bovine de haute qualité [règlement (CE) no 936/97] — Carni bovine di alta qualità [regolamento (CE) n. 936/97] — Augstākā labuma liellopu/teļa gaļa (Regula (EK) Nr. 936/97) — Aukštos kokybės jautiena ir (arba) veršiena (Reglamentas (EB) Nr. 936/97) — Kiváló minőségű marha-/borjúhús (936/97/EK rendelet) — Kwalita għolja ta’ ċanga/vitella (Regolament (KE) Nru 936/97) — Rundvlees van hoge kwaliteit (Verordening (EG) nr. 936/97) — Wołowina/cielęcina wysokiej jakości (Rozporządzenie (WE) nr 936/97) — Carne de bovino de alta qualidade [Regulamento (CE) n.o 936/97] — Vysoko kvalitné hovädzie/teľacie mäso (Nariadenie (ES) č. 936/97) — Visokokakovostno goveje/telečje meso (Uredba (ES) št. 936/97) — Korkealaatuista naudanlihaa (asetus (EY) N:o 936/97) — Nötkött av hög kvalitet (förordning (EG) nr 936/97).

▼B

5. pants

1. Licenču pieteikumus, kas minēti 4. pantā, var iesniegt tikai katra importa gada katra mēneša pirmajās piecās dienās tās dalībvalsts kompetentajām iestādēm, kurā iesniedzējs ir reģistrēts saistībā ar pievienotās vērtības nodokli. Ja kāds iesniedz vairāk nekā vienu pieteikumu, neizskata nevienu no tā iesniegtajiem pieteikumiem.

2. Otrajā darba dienā pēc pieteikumu iesniegšanas termiņa beigām dalībvalstis Komisijai paziņo pieteikumu aptverto kopējo daudzumu. Šajos paziņojumos ietver pieteikumu iesniedzēju, kā arī norādīto izcelsmes valstu sarakstu. Visus paziņojumus, ieskaitot nulles paziņojumus, noteiktajā dienā nosūta līdz plkst. 16.00.

3. Komisija lemj par to, kādas procentuālās daļas no daudzumiem, uz ko attiecas iesniegtie pieteikumi, var piešķirt. Ja pieteikumu aptvertie daudzumi pārsniedz pieejamos daudzumus, Komisija noteiktā proporcijā samazina pieteikumu apjomus. Ja pieteikumu aptvertais kopējais daudzums nesasniedz pieejamo daudzumu, Komisija aprēķina atlikumu, kuru pievieno daudzumam, kas ir pieejams tā paša importa gada nākamajā mēnesī.

4. Ja Komisija pieņem lēmumu pieteikumus pieņemt, licences izsniedz katra mēneša vienpadsmitajā datumā.

6. pants

1. Autentiskuma sertifikātus sagatavo vienā oriģinālā un ne vairāk kā vienā kopijā saskaņā ar I pielikumā norādīto paraugu.

To izmēri ir apmēram 210 × 297 mm, un papīra svars nav mazāks par 40 g/m2.

2. Veidlapas iespiež un aizpilda vienā no Kopienas oficiālajām valodām. Tās var izdrukāt un aizpildīt arī eksportētājas valsts oficiālajā valodā vai vienā no tās oficiālajām valodām.

Eksportētājas valsts izcelsmes gaļas definīciju saskaņā ar 2. pantu norāda veidlapas otrā pusē.

3. Katram autentiskuma sertifikātam ir atsevišķs kārtas numurs, kuru piešķīrusi 7. pantā minētā izsniedzējiestāde. Uz kopijām ir tas pats kārtas numurs, kas ir uz oriģināla.

4. Oriģināls un tā kopijas var būt drukātas vai rakstītas ar roku. Pēdējā gadījumā tās jāaizpilda ar melnu tinti un ar drukātiem burtiem.

5. Autentiskuma sertifikāti ir derīgi tikai tad, ja tie ir pareizi aizpildīti un ja tos ir vizējusi kāda no II pielikumā uzskaitītajām izsniedzējiestādēm saskaņā ar norādēm I un II pielikumā.

6. Autentiskuma sertifikātus uzskata par pienācīgi vizētiem tad, ja tajos ir norādīts izsniegšanas datums un vieta un uz tiem ir izsniedzējiestādes zīmogs, kā arī tās personas vai personu paraksts, kas ir pilnvarota vai pilnvarotas tos parakstīt.

Zīmogu var aizvietot ar uzdrukātu zīmogu uz autentiskuma sertifikāta oriģināla un tā kopijām.

7. pants

1. Izsniedzējiestādei, kas minēta II pielikumā:

a) jābūt eksportētāja valsts atzītai;

b) jāapņemas pārbaudīt ierakstus autentiskuma sertifikātos;

c) jāapņemas katru trešdienu nosūtīt Komisijai informāciju, kas ļauj pārbaudīt ierakstus autentiskuma sertifikātos.

2. Komisija var mainīt šo sarakstu, ja kādu izsniedzējiestādi vairs neatzīst, ja tā nespēj pildīt savus pienākumus vai arī ja tiek izraudzīta jauna izsniedzējiestāde.

8. pants

▼M8

1. Ievedot daudzumus, kas noteikti 1. panta 1. punkta otrajā ievilkumā un 2. panta a), b), c), d), e) un g) apakšpunktā, un produktus laižot brīvā apgrozībā, jāuzrāda ievešanas atļaujas, kas izdotas saskaņā ar 4. panta c) un d) apakšpunktu, kā arī šā panta 2. punktu.

▼B

2.

a) Autentiskuma sertifikāta oriģinālu, kas sastādīts saskaņā ar 6. un 7. pantu, un tā kopiju kompetentajai iestādei iesniedz kopā ar pieteikumu uz pirmo importa licenci, kas saistās ar autentiskuma sertifikātu. Minētā iestāde patur autentiskuma sertifikāta oriģinālu;

b) autentiskuma sertifikātu var izmantot, lai izsniegtu vairāk nekā vienu importa licenci par daudzumiem, kas nepārsniedz sertifikātā norādīto daudzumu. Ja saistībā ar kādu sertifikātu ir izsniegta vairāk nekā viena licence, kompetentā iestāde vizē autentiskuma sertifikātu, norādot piešķirto daudzumu;

c) kompetentās iestādes importa licences var izsniegt tikai pēc tam, kad tās ir pārliecinājušās, ka visa informācija autentiskuma sertifikātā atbilst tai informācijai, ko par minēto jautājumu katru nedēļu saņem no Komisijas. Licences izsniedz tūlīt pēc tam.

▼M8

3. Neatkarīgi no 2. punkta a) un c) apakšpunkta un saskaņā ar šā punkta noteikumiem kompetentās iestādes var izdot ievešanas atļaujas, ja:

— ir uzrādīts autentiskuma sertifikāta oriģināleksemplārs, bet vēl nav saņemta attiecīgā informācija no Komisijas, vai

— autentiskuma sertifikāta oriģināleksemplārs nav uzrādīts, vai

— ir uzrādīts autentiskuma sertifikāta oriģināleksemplārs un ir saņemta attiecīgā informācija no Komisijas, bet daži dati neatbilst dokumentiem.

Šajos gadījumos neatkarīgi no Regulas (EK) Nr. 1445/95 4. panta otrā ievilkuma noteikumiem par ievešanas atļauju iemaksājamais nodrošinājums ir līdzvērtīgs summai, kas par attiecīgajiem produktiem atbilst kopējā muitas tarifa (KMT) pilnai ievedmuitai, kuru piemēro dienā, kad iesniegts ievešanas atļaujas pieteikums.

Kad ir saņemts autentiskuma sertifikāta oriģināleksemplārs un Komisijas informācija par attiecīgo sertifikātu un pēc tam, kad ir pārbaudīta šo datu atbilstība, dalībvalstis atmaksā šo nodrošinājumu ar noteikumu, ka Regulas (EK) Nr. 1445/95 4. panta otrajā ievilkumā norādītais nodrošinājums ir iemaksāts par to pašu ievešanas atļauju.

Atbilstoša autentiskuma sertifikāta oriģināleksemplāra uzrādīšana kompetentajai iestādei līdz attiecīgās ievešanas atļaujas derīguma termiņa beigu datumam ir galvenā prasība Komisijas Regulas (EEK) Nr. 2220/85 ( 8 ) 20. panta nozīmē attiecībā uz otrajā daļā norādīto nodrošinājumu.

Šā nodrošinājuma neatmaksāto summu atsavina un patur kā muitas nodokli.

▼B

9. pants

Autentiskuma sertifikāti un importa licences ir spēkā trīs mēnešus no to izsniegšanas datuma. To derīguma termiņš tomēr beidzas vēlākais 30. jūnijā pēc izsniegšanas datuma.

10. pants

1. Regulas (EEK) Nr. 3719/88 un Regulas (EK) Nr. 1445/95 noteikumus piemēro, ievērojot šīs regulas noteikumus.

2. Neskarot Regulas (EEK) Nr. 3719/88 8. panta 4. punkta noteikumus, par daudzumiem, kas pārsniedz importa licencēs norādītos daudzumus, iekasē pilnu importa nodokli, kas paredzēts kopējā muitas tarifā (CCT).

▼M3 —————

▼B

13. pants

Šī regula stājas spēkā 1997. gada 1. jūlijā.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS









II PIELIKUMS

TO EKSPORTĒTĀJVALSTU IESTĀŽU SARAKSTS, KURAS DRĪKST IZSNIEGT AUTENTISKUMA SERTIFIKĀTUS

— ►M10 SECRETARÍA DE AGRICULTURA, GANADERÍA, PESCA Y ALIMENTOS (SAGPyA) ◄ : — attiecībā uz Argentīnas izcelsmes gaļu, kas atbilst definīcijai 2. panta a) daļā.

— ►M6 DEPARTMENT OF AGRICULTURE, FISHERIES AND FORESTRY — AUSTRALIA ◄ : — attiecībā uz Austrālijas izcelsmes gaļu: — a) kas atbilst definīcijai 2. panta b) daļā; b) kas atbilst definīcijai 1. panta 1. punkta otrajā ievilkumā.

— INSTITUTO NACIONAL DE CARNES (INAC): — attiecībā uz Urugvajas izcelsmes gaļu, kas atbilst definīcijai 2. panta c) daļā.

— DEPARTAMENTO NACIONAL DE INSPECÇÃO DE PRODUTOS DE ORIGEM ANIMAL (DIOPA): — attiecībā uz Brazīlijas izcelsmes gaļu, kas atbilst definīcijai 2. panta d) daļā.

— ►M5 NEW ZEALAND MEAT BOARD ◄ : — attiecībā uz Jaunzēlandes izcelsmes gaļu, kas atbilst definīcijai 2. panta e) daļā.

— FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): — attiecībā uz Amerikas Savienoto Valstu izcelsmes gaļu, kas atbilst definīcijai 2. panta f) daļā.

— ►M7 CANADIAN FOOD INSPECTION AGENCY — GOVERNMENT OF CANADA/AGENCE CANADIENNE D'INSPECTION DES ALIMENTS — GOUVERNEMENT DU CANADA ◄ : — attiecībā uz Kanādas izcelsmes gaļu, kas atbilst definīcijai 2. panta f) daļā.

▼M8

— MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS: — attiecībā uz gaļu, kuras izcelsme ir Paragvajā un kura atbilst 2. panta g) apakšpunkta definīcijai.